Diari Oficial de la Generalitat Valenciana


Sumari del DOGV 5719, del 07-03-2008 (2008/2872)

Assumpte civil 000480/2007 D. Notificació de sentència a María Pilar Ribera Jordá.
----------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2872


Data del document
:   25-01-2008

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Assumpte civil 000480/2007 D. Notificació de sentència a María Pilar Ribera Jordá. [2008/2872]  
Assumpte civil 000480/2007 D  
Judici verbal (desnonament per falta de pagament) 000480/2007  
Part demandant: Anunciación Raquel Estada Cos  
Part demandada: Pilar Ribera Jordá  
En el judici a què es fa referència s'ha dictat la resolució el text de la qual, literalment, diu així:   
«Sentència número 27/2008   
Alcoi, 18 de febrer de 2008  
María Rosario Puig López, jutgessa titular del Jutjat de Primera Instància número 4 d'Alcoi i partit judicial, ha vist les presents actuacions de judici verbal de desnonament per falta de pagament i reclamació de rendes número 480/2007, seguides a instàncies d'Anunciación Raquel Estrada Cos, representada pel procurador el senyor Palmer Peidró i assistida del lletrat el senyor Botella, contra María Pilar Ribera Jordá, declarada en situació de rebel·lia processal. D'estes actuacions es deduïxen els següents:  
Antecedents de fet  
Primer. Li va correspondre a este Jutjat conéixer per torn de repartiment de la demanda de judici verbal interposada pel procurador indicat anteriorment, en nom i representació d'Anunciación Raquel Estrada Cos, contra María Pilar Ribera Jordá, que exercita acció de desnonament per falta de pagament i reclamació de rendes, i sol·licita que es dicte, amb la tramitació oportuna prèvia, sentència en què es declare la resolució del contracte d'arrendament i l'efectivitat del desallotjament pretés així com el pagament de les quantitats que es deuen. L'acció no es pot enervar.  
Segon. Una vegada admesa a tràmit la demanda d'este plet, que cal substanciar mitjançant les normes de judici verbal civil d'acord amb els articles 205.1.1, 437 i següents de la Llei d'Enjudiciament Civil, es van citar les parts a vista celebrada el 18 de febrer de 2007, a la qual no va assistir el demandat citat edictalment, per la qual cosa atesa la quantia del procediment, se'l declara en situació de rebel·lia processal, i la part actora es ratifica en la seua demanda i proposa la documental per reproduïda, i l'interrogatori de la part, les quals s'admeten i es declara el judici vist per a sentència.  
Tercer. En la tramitació del present procediment s'han observat tots els requisits i les prescripcions legals.  
Fonaments de dret  
Primer. A través d'este plet, la part actora exercita acció de desnonament d'habitatge per falta de pagament i reclamació de rendes, circumstància que determina la competència d'este Jutjat per a ser sabedora de l'acció i procediment exercitats perquè Alcoi és el lloc on es troba l'immoble en qüestió, de conformitat amb l'article 52.1.7 de la Llei d'Enjudiciament Civil.  
Davant la incompareixença del demandat i considerant que la quantia del plet és superior a 900 euros, se'l declara en situació de rebel·lia processal, amb tots els efectes legals que això suposa i que recullen els articles 496 i següents de la Llei d'Enjudiciament Civil, ja que esta figura, tradicional en el nostre dret, implica una contestació de caràcter fictici que determina l'oposició del demandat a la pretensió exercitada de contrari, de forma que subsistix per a la part actora la càrrega de provar en general els fets constitutius en què fonamenta aquella (art. 217.2 i concordants LEC).  
Segon. Una vegada practicades a l'acte de la vista totes les proves proposades per la part actora i admeses per este Jutjat, del conjunt d'estes proves i de la seua valoració d'acord amb les regles de la sana crítica, es considera acreditat que les parts litigants van celebrar, en data 30 de gener de 2007, contracte d'arrendament d'habitatge, el titular del qual és la part actora (doc. 1), situat a Alcoi, carrer d'Oliver, 33, 5a, porta 19, i es va acordar la quantitat en concepte de renda de 350 euros mensuals pagadors durant els set primers dies de cada mes, i que el demandat va deixar de pagar la renda pactada des del juliol de 2007 a febrer de 2008, ambdós inclosos, de la qual cosa es deduïx, a més a més de les documentals aportades per la part actora, del valor que mitjançant l'article 304 de la Llei d'Enjudiciament Civil se li dóna la incompareixença del demandat citat a judici pel que fa al reconeixement dels fets que li foren enterament perjudicials com és l'impagament del deute, fet extintiu de la pretensió que, d'acord amb les regles generals del pagament, article 217 de la Llei d'Enjudiciament Civil i l'article 1156 del Codi Civil, correspon així mateix acreditar el demandat, cosa que no ha esdevingut, i finalment en aplicació de l'article 440.3 de la Llei d'Enjudiciament Civil, que faculta l'òrgan judicial davant la incompareixença de declarar el desnonament sense més tràmits.  
Tercer. En matèria de costes i d'acord amb l'article 394.1 de la Llei d'Enjudiciament, se'n preveu la imposició a la part que tinga desestimades íntegrament les seues pretensions, en este cas el condemnat rebel.  
Vists els preceptes legals esmentats i altres aplicable de manera general i pertinent,  
Dispositiva  
Que amb l'estimació íntegra de la demanda promoguda per la representació d'Anunciación Raquel Estrada Cos, contra María Pilar Ribera Jordá, declarat en situació de rebel·lia processal, declare resolt el contracte d'arrendament entre les parts litigants amb relació a l'habitatge situat a Alcoi, carrer d'Oliver, 33, 5a, porta 19. La part demandada l'haurà de deixar lliure i expedit a disposició de l'actora amb l'advertència del llançament d'aquella a càrrec seu si no ho fa així. Advertisc, així mateix, a la part demandada que si la sentència esdevé ferma i l'actora en sol·licita l'execució d'acord amb l'article 549 de la Llei d'Enjudiciament Civil, es procedirà al llançament en la data designada d'1 d'abril de 2008, a les 10.00 hores, i al condemne, així mateix, a pagar la quantitat de 3.720 euros i les que es reporten i no es paguen fins al desallotjament, tot això amb l'expressa imposició de les costes d'este procés.  
Notifiqueu esta resolució a les parts amb l'advertència que esta no és ferma i que contra esta resolució s'hi pot interposar un recurs d'apel·lació que cal preparar davant este Jutjat i per a l'Audiència Provincial d'Alacant, en el termini de cinc dies, comptadors des de l'endemà de la notificació, i no s'admetrà el recurs de la condemnada en este procés si no s'acredita, en el moment de preparar-lo, tindre pagades les rendes vençudes i les que d'acord amb el contracte haja de pagar de bestreta, o al menys haver-les consignat en forma legal (art. 549 LEC).  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a portar a efecte la diligència de notificació de la sentència a María Pilar Ribera Jordá, amb el document nacional d'identitat 83845422L.  
Alcoi, 25 de febrer de 2008.- El secretari judicial: Alexandre Ros i Ros.